stanford-oval/wikipedia huggingface dataset:
NXT TakeOver 36

| NXT TakeOver 36>  הפוסטר הרשמי של האירוע בכיכובם של קאריון קרוס וסמואה ג'ו.מידע |
| --- | --- | --- |
ארגון: WWE
מותג: NXT   NXT UK
תאריך: 22 באוגוסט 2021
עיר: אורלנדו, פלורידה
אולם: WWE Performance Center
סדרת אירועי שלם וצפה של ה-WWE
| סאמרסלאם | NXT TakeOver 36 | חוקי אקסטרים |
סדרת אירועי NXT TakeOver
| :NXT TakeOverIn Your House | NXT TakeOver 36 | אחרון |
NXT TakeOver 36 היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-22 באוגוסט 2021, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center" וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. כיאה לשם האירוע, הוא היה האירוע ה-36 בסדרת אירועי NXT TakeOver.
שישה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, סמואה ג'ו ניצח את קאריון קרוס וזכה באליפות ה-NXT בפעם השלישית בקריירה שלו. עוד ברשימת הקרבות, קייל אוריילי (א) ניצח את אדם קול בקרב שתיים מתוך שלוש הכרעות, איליה דרגונוב ניצח את וולטר וזכה באליפות בריטניה של NXT, וקמרון גריימס ניצח את אל. איי. נייט וזכה באליפות מיליון הדולר.
הפקה

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2021.
האירוע נערך ביום ראשון, ה-22 באוגוסט 2021, לילה לאחר אירוע השלם וצפה של המותגים Raw וסמאקדאון, סאמרסלאם. החלטה זו הפכה את אירוע הטייקאובר מספר 36 לאירוע הטייקאובר הראשון, שנערך לילה לאחר אחד מאירועי השלם וצפה הגדולים של ה-WWE, במקום לילה לפני. בנוסף, בזמן שהמותגים Raw וסמאקדאון חזרו למסע הופעות בשידורים חיים באמצע יולי 2021 במהלך מגפת הקורונה, המותג NXT המשיך לנהל את מופעיו ממתחם ה-Capitol Wrestling Center שבאורלנדו, פלורידה.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: וייד בארט
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: אלישיה טיילור
שופטים: די איי ברואר
שופטים: ג'סיקה קאר
שופטים: איה סמית'
מראיינת: מקנזי מיטשל
פאנל לפני האירוע: סם רוברטס
פאנל לפני האירוע: מקנזי מיטשל
פאנל לפני האירוע: רוב ארמסטרונג
אירוע > מופע מקדים

המופע המקדים של הלילה הראשון הכיל קרב אחד בודד, ובו רידג' הולנד התמודד מול טריי בקסטר. הולנד ניצח בקרב קצר לאחר שביצע על בקסטר את מהלכי ההדבאט והבריינבאסטר. לאחר הקרב, הולנד איתגר את טימותי טאצ'ר לקרב יחידים בפרק העוקב של התוכנית NXT.
אירוע > קרבות מקדימים

האירוע נפתח בקרב שבו אל. איי. נייט הגן על אליפות מיליון הדולר נגד המשרת שלו, קמרון גריימס (שלווה לקרב על ידי טד דיביאסי), כשההתניה שנקבעה מראש הייתה שבמידה שגריימס יפסיד, טד דיביאסי יהיה מוכרח להפוך למשרת של נייט. גריימס ניסה לבצע על נייט את מהלך הדרים סטריט, אך האחרון הצליח להימלט מהאחיזה. נייט ניסה לעזוב ביחד עם חגורת האליפות, אך דיביאסי מנע ממנו לעשות זאת וזרק את חגורת האליפות אל תוך הזירה. בזמן שהשופטת הייתה עסוקה בלקיחת חגורת האליפות מגריימס, דיביאסי ביצע את מהלך הדרים סטריט על נייט מחוץ לזירה והכניס את האחרון בחזרה לזירה. מעשה זה איפשר לגריימס לבצע עליו את מהלך ה-Cave In Stomp כדי לנצח בקרב ולזכות באליפות. ניצחון זה גרם לו גם להשתחרר מעמדת המשרת של נייט וגם לשמור על דיביאסי מלהפוך למשרת של נייט.
לאחר מכן, ראקל גונזלס הגנה על אליפות הנשים של NXT נגד דקוטה קאי. קאי ביצעה על גונזלס את מהלך הקודברייקר, כשניסיון ההצמדה שבא לאחר מכן לא היה מוצלח. בסיום, קאי ניסתה לבצע את מהלך בעיטת היאקוזה, אך גונזלס תפסה את רגלה והניפה אותה באוויר עימה בחבל העליון, כך שהיא ביצעה את מהלך הסיום שלה, הצ'ינגונה בומב, על מנת להגן על התואר בהצלחה. לאחר הקרב, מוזיקת הכניסה של קיי לי ריי מ-NXT UK התנגנה והיא יצאה אל רמפת הכניסה לאולם תוך כדי שהיא החליפה מבטים עם אלופת הנשים.
בקרב השלישי, וולטר הגן על אליפות בריטניה של NXT נגד איליה דרגונוב. הקרב כלל מכות ברוטליות, סטירות, בעיטות ואגרופים. וולטר ביצע את מהלכי ההכנעה מסוג בוסטון קראב ו-STF, אך דרגונוב הצליח לחמוק משניהם. שני המתאבקים ניסו לנצח בקרב לאחר ביצוע מהלך הסליפר הולד, אך שניהם כשלו בניסיונות אלו. דרגונוב ביצע על וולטר פעמיים את מהלך ה-Torpedo Moskau, אך ניסיונות ההצמדה שבאו לאחר מכן לא היו מוצלחים. מנגד, וולטר ביצע את מהלך הפרוג ספלאש, שגם הוא לא הספיק להשיג את הניצחון בקרב. דרגונוב ביצע את מהלך הסליפר פעם נוספת, אך וולטר חמק מכך. דרגונוב ביצע מספר חבטות באזור צווארו של וולטר ולאחר מכן הכניע את וולטר לניצחון, שהקנה לו זכייה בתואר. הפסד זה סיים תקופת כהונה של 870 ימים כאלוף מצידו של וולטר.
בקרב הלפני אחרון, קייל אוריילי התמודד מול אדם קול בקרב שתיים מתוך שלוש הכרעות, שכונה בשם "The Undisputed Finale" ולמעשה סיכם את הפיוד בין השניים. ההכרעה הראשונה הייתה קרב יחידים. אוריילי השיג את הניצחון בהכרעה זו במהרה לאחר שחמק ממהלך הפנמה סאנרייס והפך את מהלך זה למהלך הצמדה פשוט. ההכרעה השנייה הייתה קרב רחוב. אוריילי הושיב את קול על כיסא ומיקם פח אשפה על ראשו, כך שלאחר מכן הוא ביצע עליו את מהלך הדרופקיק מדופן הזירה. כשאוריילי טיפס אל החבל העליון, קול בעט בו בצורה שבה אוריילי נפל על הצלעות. השניים נאבקו זה בזה עד לרמפת הכניסה לאולם, שם קול נעל את אוריילי בחניקת הגיליוטינה, אך אוריילי הצליח להימלט מאחיזה זו, כשהוא השליך את קול מהרמפה אל מחיצות הפלסטיק. כשאוריילי היה בדרכו לבצע את מהלך הני דרופ מהחבל העליון, קול השליך את אוריילי אל תוך שני הכיסאות שהוצבו בזירה ולאחר מכן ביצע עליו את מהלך הלאסט שוט, שהספיק לו כדי להשיג את הניצחון בהכרעה השנייה, ניצחון שהקנה שוויון בתוצאה. ההכרעה האחרונה הייתה קרב כלוב. קול ואוריילי זרקו זה את זה אל דפנות הכלוב מספר פעמים. קול אזק את ידו של אוריילי בעזרת אזיקים לחבל הזירה העליון. הוא ניצל זאת כדי לבצע את מהלך הסופרקיק, אך אוריילי תפס את רגלו של האחרון בניסיון המהלך השני ונעל אותו במהלך נעילת העקב, מהלך שלא הותיר לקול דבר מלבד להיכנע. כתוצאה מכך, אוריילי ניצח בקרב בתוצאה 2–1. לאחר הקרב, קול נעזר בצוות הרפואי, שסייע לו לצעוד אל מאחורי הקלעים.
אירוע > הקרב המרכזי

בקרב המרכזי, קאריון קרוס הגן על אליפות ה-NXT נגד סמואה ג'ו. ג'ו ביצע על קרוס את מהלך הסואיסייד דייב מתוך הזירה לבחוץ. הוא המשיך וביצע עליו את מהלך הסנטון מהחבל העליון, שלא הספיק לו כדי לזכות בתואר. ג'ו ביצע על קרוס את מהלך ההכנעה שלו, הקוקינה קלאץ', אך האחרון הצליח לחמוק מכך כעבור זמן מה. מנגד, קרוס ביצע על ג'ו את מהלך ה-Kross Jacket, אך גם ג'ו הצליח לחמוק מנעילה זו. ג'ו ביצע על קרוס את מהלך היוראנגי מהחבל העליון. הוא ניצל את המומנטום לטובתו כדי לבצע על האלוף את מהלך המאסל באסטר, מהלך שהספיק לו כדי לנצח בקרב ולזכות באליפות ה-NXT בפעם השלישית בקריירה, כאשר הוא קבע שיא זכיות בתואר זה.
ביקורות

האירוע קיבל ביקורות חיוביות בקרב המבקרים והצופים. קווין פנטוג'ה מהאתר 411Mania העניק לאירוע ציון של 8.5 מתוך 10 כוכבים ואמר שהקרב בין וולטר לדרגונוב היה מושלם עם 5 מתוך 5 כוכבים, תוך כדי שהוא הצהיר שוולטר הוא ה"המתאבק הטוב ביותר בפלנטה". קווין ברג מהאתר Bleacher Report שיבח את כל הקרבות באירוע למעט הקרב המקדים בין הולנד לבקסטר, שדורג באות "C", הדירוג הנמוך ביותר של האירוע. הקרב שבלט בביקורתו היה וולטר נגד דרגונוב, דורג באות "+A" ואף זכה לכינוי "הקרב הפוטנציאלי של השנה". הקרב בין וולטר לדרגונוב שבר שיא נוסף, כשזכה לציון 9.68 מתוך 10 באתר Cagematch.net וניפץ את השיא הקודם, שהיה שייך לקרב בין שון מייקלס למארק קאלאווי מרסלמניה 25. מעריצים מכל העולם שיבחו את הקרב בין וולטר לדרגונוב דרך הרשת החברתית טוויטר. העיתונאי של Wrestling Observer Newsletter, דייב מלצר, העניק לקרב בין וולטר לדרגונוב ציון של 5.25 כוכבים, מה שהפך אותו לקרב הרביעי בהיסטוריה של ה-WWE שקיבל ציון שהוא מעל שיטת הדירוג המתקבלת של 5 כוכבים.
תוצאות

| מס' | תוצאות | התניות | זמן |
| --- | --- | --- | --- |
| P1 | רידג' הולנד (עם פיט דאן) ניצח את טריי בקסטר | קרב יחידים | 01:45 |
| 2 | קמרון גריימס (עם טד דיביאסי) ניצח את אל. איי. נייט (א) | קרב יחידים על אליפות מיליון הדולר אם גריימס היה מפסיד, טד דיביאסי היה מוכרח להפוך למשרת של נייט. | 16:31 |
| 3 | ראקל גונזלס (א) ניצח את דקוטה קאי | קרב יחידים על אליפות הנשים של NXT | 12:24 |
| 4 | איליה דרגונוב ניצח את וולטר (א) בהכנעה | קרב יחידים על אליפות בריטניה של NXT | 22:03 |
| 5 | קייל אוריילי (א) ניצח את אדם קול בתוצאה 2–1 | קרב שתיים מתוך שלוש הכרעות  הכרעה 1: קרב יחידים (אוריילי ניצח בהצמדה)  הכרעה 2: קרב רחוב (קול ניצח בהצמדה)  הכרעה 3: קרב כלוב (אוריילי ניצח בהכנעה) | 25:20 |
| 6 | סמואה ג'ו ניצח את קאריון קרוס (א) | קרב יחידים על אליפות ה-NXT | 12:24 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ראו גם

NXT - ליגת הפיתוח של ה-WWE
הערות שוליים

↑  וולטר יגן על אליפות בריטניה נגד דרגונוב
↑  קרוס יגן על אליפות ה-NXT נגד סמואה ג'ו
↑  גונזלס תגן על אליפות הנשים של NXT נגד קאי
↑  נייט יגן על אליפות מיליון הדולר נגד גריימס
↑  הביקורת של קווין פנטוג'ה באתר 411Mania
↑  הביקורת של קווין ברג באתר Bleacher Report
↑  סטטיסטיקת הקרבות בעלי הדירוג הגבוה ביותר באתר Cagematch.net
↑  הטוויטר גועש לאחר שאיליה דרגונוב ניצח את וולטר בקרב יוצא מגדר הרגיל
↑  קרבות ההיאבקות בעלי הדירוג הגבוה ביותר על פי דייב מלצר
↑  הולנד ניצח את בקסטר (קרב במופע המקדים)
↑  גריימס ניצח את נייט וזכה באליפות מיליון הדולר
↑  גונזלס ניצחה את קאי ושמרה על תואר אליפות הנשים
↑  דרגונוב ניצח את וולטר וזכה באליפות בריטניה של NXT
↑  אוריילי ניצח את קול בתוצאה 2–1 (קרב שתיים מתוך שלוש הכרעות)
↑  סמואה ג'ו ניצח את קאריון קרוס וזכה באליפות ה-NXT
Original

Original (בעברית: מקורי) הוא סינגל שהוקלט על ידי הזמרת האוסטרלית סיה. השיר יצא לאור ב-10 בינואר 2020, כשיר הנושא של הסרט המצליח "דוליטל". שיר זה הוא שיר הסולו הראשון של סיה מאז השיר "Out There".
עם יציאתו נכנס השיר אל המקום ה-20 במצעד השירים שבסלובקיה.
רקע וכתיבה

השיר נכתב על ידי סיה, ג'סי שטקין ושון דגלאס והופק על ידי ג'סי שטקין גם כן. ב-Vulture זכה השיר לביקורת חיובית, תוך שהוא תואר כשיר "פופ בו סיה מצליחה למצות את עצמה". כמו כן, הופנו כלפי השיר ביקורות נוספות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.
וידאו קליפ

קליפ המילים הרשמי של השיר הועלה לערוץ היוטיוב של סיה ב-17 בינואר 2020, תוך שצבר למעלה מ-2 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  סלובקיה | ČNS IFPI | 20 |  |
אברהם יעקב זלזניק

| --- | --- |

 לידה:  12 בדצמבר 1912 ירושלים
 פטירה:  31 באוגוסט 2010 (בגיל 97)
 מקום קבורה:  בית הקברות היהודי בהר הזיתים 
 תקופת הפעילות:  ? – 31 באוגוסט 2010 
 
רבי אברהם יעקב זלזניק (ט"ו בכסלו ה'תרע"ג, 1912 – כ"א באלול ה'תש"ע, 31 באוגוסט 2010) היה ראש ישיבת עץ חיים בירושלים וחבר מועצת גדולי התורה של דגל התורה.
ביוגרפיה

נולד בירושלים בט"ו בכסלו ה'תרע"ג לרב שלמה זלמן זלזניק, ראש ישיבת עץ חיים. לאחר פטירת אביו, בשנת תשל"ה מונה תחתיו כאחד מראשי הישיבה.
נישא לאיטה בתו של הרב ישראל שלום לוריא מירושלים. התגורר כל ימיו בשכונת כרם בירושלים.
בשנת ה'תשל"ז מונה לכהן במועצת גדולי התורה. במשך כל השנים היה מחברי המועצה שסרו למרותו של הרב שך, וכשהרב שך פרש ממועצת גדולי התורה של אגודת ישראל בתחילת שנת ה'תשמ"ט וייסד את תנועת דגל התורה, הצטרף אליו הרב זלזניק, ועבר לכהן במועצת גדולי התורה של התנועה החדשה.
נפטר בירושלים בכ"א באלול ה'תש"ע, בגיל 98.
אחיו הרב שמעון זלזניק, שימש כר"מ בישיבת ההסדר שעלבים. אח נוסף, הרב אפרים היה אף הוא תלמיד חכם בולט, כיהן בראשות ישיבת עץ חיים והיה תלמידם של רבי יצחק זאב סולובייצ'יק ושל הרב יוסף דב סולובייצ'יק. גיסיו הם הרב חיים גריינימן, הרב אברהם יעקב ויינר (מחבר ספרי "שארית יעקב"), הרב יוסף ליס והרב חיים אהרן טורצ'ין, ראש "הישיבה למצוינים".
חתנו הרב יוסף קפלן, נכדו של הרב ירוחם ליבוביץ, כיהן כראש כולל "בית אשר" בירושלים.
ספריו

אור יעקב על מסכתות הש"ס.
Love Goes

Love Goes (בעברית: אהבה הולכת) הוא האלבום האולפן השלישי של הזמר/ת האנגלי/ת סם סמית'. האלבום יצא לאור ב-30 באוקטובר 2020, על ידי חברת התקליטים קפיטול רקורדס. מתוך האלבום יצאו שלושה סינגלים. האלבום נקרא במקור "To Die For", והיה אמור לצאת לאור במאי 2020, אך נדחה פעמים רבות בשל התפרצות מגפת הקורונה. סמית' גם הרגיש/ה שזה לא רגיש להשתמש במילה "למות" בשל מה שעובר על אנשים רבים בתקופה זו.
רקע

בראיון שנערך עם העיתונאי זאק סאנג באוקטובר 2019, אושר על ידי סמית' כי אלבומו השלישי ייצא בשנת 2020, ונאמר כי הוא יכלול "פחות בלדות והרבה שירים פופיים" מהאלבומים הקודמים של סמית', שכונו כשירים "אקוסטיים, גרסה נשמתית למוזיקת פופ". עוד הוסבר על ידי סמית' כי קבלת הפנים לשירים האחרונים "כמעט נתנה לי אישור לעשות את מה שתמיד חלמתי לעשות אבל תמיד פחדתי לעשות בסופו של דבר, שזה מוזיקת פופ."
בחודש פברואר 2020, נפתחה על ידי סמית' חנות פופ-אפ בסוהו, שבלונדון על שם האלבום "To Die For", שיצא גם כסינגל.
הוצאה ושינוי האלבום

במקור האלבום נקרא "To Die For", האלבום היה אמור לצאת ב-1 במאי 2020, אך אז נדחה ל-5 ביוני. בסוף מרץ אושר על ידי סמית' כי החליט לדחות את האלבום עד סיום מגפת הקורונה. בחשבון הרשתות החברתיות של סמית' פורסמה ההודעה הבאה: "עשיתי הרבה מחשבה בשבועות האחרונים ומרגישים שכותרת האלבום שלי וההוצאה הקרובה לא הולכים יחד ולא מורגש טוב... אני צריך להגיע להחלטה. להמשיך לעבוד על האלבום ולבצע כמה שינויים ותוספות חשובות. אני אשנה את שם האלבום ואכריז על תאריך יציאה חדש - שניהם יאושרו בשלב זה".
ב-17 באפריל, הוסברו על ידי סמית' הסיבות לשינוי האלבום במהלך ריאיון עם זואי בול ברדיו 2 של רשת BBC, ואמר כי "באלבום הייתה הכותרת "למות", שפשוט הרגשתי ממש לא נעים איתה, עם מה שקורה בשל מגפת הקורונה וכל כך חשוב לי להיות רגיש/ה למעריצים שלי ולאנשים שמאזינים למוזיקה שלי. זו הייתה תקופה עצובה ונוראית עבורנו, אז שיניתי את כותרת האלבום, אני הולך/הולכת לשנות גם את עטיפת האלבום." העטיפה המקורית תיארה את סמית' פונה חזיתית עם הידיים מסביב לפניו. הידיים על עטיפת האלבום שייכות ל"משפחתו הנבחרת" של סמית'. עם דחיית האלבום הודיע סמית' כי תופק לאלבום עטיפה חדשה.
רשימת רצועות

| Love Goes> מס' | Love Goes> שם | Love Goes> משך | Love Goes>  | Love Goes>  | Love Goes>  | Love Goes>  | Love Goes>  | Love Goes>  | Love Goes>  |
| --- | --- | --- | --- | --- | --- | --- | --- | --- | --- |
| 1. | Young  | 2:32 |  |  |  |  |  |  |  |
| 2. | Diamonds  | 3:32 |  |  |  |  |  |  |  |
| 3. | Another One  | 3:07 |  |  |  |  |  |  |  |
| 4. | My Oasis (בשיתוף בורנה בוי)   | 2:59 |  |  |  |  |  |  |  |
| 5. | So Serious  | 2:51 |  |  |  |  |  |  |  |
| 6. | Dance ('Til You Love Someone Else)  | 3:43 |  |  |  |  |  |  |  |
| 7. | For the Lover That I Lost  | 2:56 |  |  |  |  |  |  |  |
| 8. | Breaking Hearts  | 2:42 |  |  |  |  |  |  |  |
| 9. | Forgive Myself  | 3:39 |  |  |  |  |  |  |  |
| 10. | Love Goes (בשיתוף לברינת')   | 4:44 |  |  |  |  |  |  |  |
| 11. | Kids Again  | 3:27 |  |  |  |  |  |  |  |
| משך כולל: | משך כולל: | 36:12 |  |  |  |  |  |  |  |
| Love Goes — מהדורת בונוס> מס' | Love Goes — מהדורת בונוס> שם | Love Goes — מהדורת בונוס> משך | Love Goes — מהדורת בונוס>  | Love Goes — מהדורת בונוס>  | Love Goes — מהדורת בונוס>  | Love Goes — מהדורת בונוס>  | Love Goes — מהדורת בונוס>  | Love Goes — מהדורת בונוס>  | Love Goes — מהדורת בונוס>  |
| --- | --- | --- | --- | --- | --- | --- | --- | --- | --- |
| 12. | Dancing with a Stranger (ביחד עם נורמני)   | 2:51 |  |  |  |  |  |  |  |
| 13. | How Do You Sleep?  | 3:22 |  |  |  |  |  |  |  |
| 14. | To Die For  | 3:13 |  |  |  |  |  |  |  |
| 15. | I'm Ready (ביחד עם דמי לובאטו)   | 3:20 |  |  |  |  |  |  |  |
| 16. | Fire on Fire  | 4:06 |  |  |  |  |  |  |  |
| 17. | Promises (ביחד עם קלווין האריס)   | 3:35 |  |  |  |  |  |  |  |
| משך כולל: | משך כולל: | 56:39 |  |  |  |  |  |  |  |
| Love Goes — מהדורת טארגט (רצועת בונוס)> מס' | Love Goes — מהדורת טארגט (רצועת בונוס)> שם | Love Goes — מהדורת טארגט (רצועת בונוס)> משך | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  | Love Goes — מהדורת טארגט (רצועת בונוס)>  |
| --- | --- | --- | --- | --- | --- | --- | --- | --- | --- |
| 18. | Sober  | 3:09 |  |  |  |  |  |  |  |
| 19. | Laurel Canyon  | 3:28 |  |  |  |  |  |  |  |
| משך כולל: | משך כולל: | 63:16 |  |  |  |  |  |  |  |
| Love Goes — מהדורה יפנית (רצועת בונוס)> מס' | Love Goes — מהדורה יפנית (רצועת בונוס)> שם | Love Goes — מהדורה יפנית (רצועת בונוס)> משך | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  | Love Goes — מהדורה יפנית (רצועת בונוס)>  |
| --- | --- | --- | --- | --- | --- | --- | --- | --- | --- |
| 20. | Fix You (לייב)   | 4:17 |  |  |  |  |  |  |  |
| משך כולל: | משך כולל: | 67:41 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 16 |
|  אוסטרליה | מצעד האלבומים האוסטרלי | 3 |
|  איטליה | מצעד האלבומים האיטלקי | 20 |
|  אירלנד | מצעד האלבומים האירי | 3 |
|  ארצות הברית | בילבורד 200 | 5 |
|  גרמניה | GfK – טופ 100 | 11 |
|  דנמרק | היטליסטן | 12 |
|  הולנד | מצעד 100 האלבומים ההולנדיים | 6 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 18 |
|  יפן | אוריקון | 50 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 13 |
|  סקוטלנד | מצעד האלבומים הסקוטי | 3 |
|  פולין | ZPAV | 14 |
|  פינלנד | המצעדים הפיניים הרשמיים | 14 |
|  פלנדריה | אולטראטופ 50 | 5 |
|  צרפת | SNEP | 29 |
|  קוריאה הדרומית | סירקל צ'ארט | 85 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 14 |
|  שווייץ | המצעד השווייצרי | 6 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 43 |
|  ניו זילנד | המצעד הניו זילנדי הרשמי | 37 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באוקטובר 2020 | הזרמת מוזיקה • הורדה דיגיטלית • תקליטור • תקליט • קלטת שמע | קפיטול |  |
| יפן | 30 באוקטובר 2020 | תקליטור | קפיטול |  |
| ארצות הברית | 13 בנובמבר 2020 | תקליט | קפיטול |  |
הערות שוליים

↑  לואי בל, קלווין האריס, איליה סלמנזאדה, לינוס ויקלונד, סטיב מאק, ג'ימי נייפס, סטארגייט, ראיין טדר, אנדרו וואט
1 2  Love Goes, genius (באנגלית)
↑  Sam Smith confirms new pop-driven album is coming in 2020, nme, ‏2019-10-10 (באנגלית)
↑  Sam Smith is teasing the release of their new single To Die For, officialcharts, ‏2020-02-04 (באנגלית)
↑  Sam Smith is changing the title of their new album because of the coronavirus, entertainment, ‏2020-03-04 (באנגלית)
↑  Sam Smith to Change Album Title, Push Back Release Date Due to COVID-19, rollingstone, ‏2020-03-30 (באנגלית)
↑  Sam Smith Pushes Back & Renames New Album, billboard, ‏2020-03-30 (באנגלית)
↑  Sam Smith renames their new album, saying 'To Die For' felt uncomfortable during a pandemic, edition, ‏2020-04-17 (באנגלית)
↑  Sam Smith Postpones Album, Changes Name of Project, out, ‏2020-03-30 (באנגלית)
↑  ARIA Top 100 Albums Chart, איגוד תעשיית ההקלטות האוסטרלי (באנגלית)
↑  OFFICIAL TOP 40 ALBUMS, מצעד המוזיקה הרשמי של ניו זילנד, ‏2021
↑  Love Goes by Sam Smith on Apple Music (באנגלית), נבדק ב-2020-09-18
↑  ラヴ・ゴーズ　[CD] (ביפנית), נבדק ב-2020-09-18
↑  Sam Smith - Love Goes (Target Exclusive, Vinyl) (באנגלית), נבדק ב-2020-09-18
| סם סמית' |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | In the Lonely Hour‏ • The Thrill of It All‏ • Love Goes |  |
| מיני-אלבומים | Nirvana • Dance • Heartbreak • Heal • Stripped • Remix • Roses Are Red • Violets Are Blue • Blossom • Loves Me, Loves Me Not • The Holly & the Ivy • Live |  |
| אלבומי רמיקס | The Lost Tapes – Remixed |  |
| אלבומי הופעה | Live from the Roundhouse • Live at the Spectator • Love Goes: Live at Abbey Road Studios |  |
| סינגלים | "Bad Day All Week"‏ • "When It's Alright"‏ • "Lay Me Down"‏ • "Money on My Mind"‏ • "Stay with Me"‏ • "I'm Not the Only One"‏ • "Like I Can"‏ • "Have Yourself a Merry Little Christmas"‏ • "Writing's on the Wall"‏ •  "Too Good at Goodbyes"‏ • "One Last Song"‏ • "Baby, You Make Me Crazy"‏ • "Promises"‏ • "Fire on Fire"‏ • "Dancing with a Stranger"‏ • "How Do You Sleep?"‏ • "I Feel Love"‏ • "To Die For"‏ • "I'm Ready"‏ • "My Oasis"‏ • "Diamonds"‏ • "Kids Again"‏ • "The Lighthouse Keeper" •‏ "Love Me More" •‏ "Unholy" • "Vulgar" •‏ "Desire" •‏ "In the City" |  |
| השתתפות בסינגלים | "Latch"‏ • "La La La"‏ • "Moments"‏ • "Omen" |  |
| סינגלים שיווקיים | "Burning"‏ • "Pray" |  |
| שירים אחרים | "Safe with Me" •‏ "How Will I Know" •‏ "You Will Be Found" •‏ "Man I Am" |  |
| סיבובי הופעות | In the Lonely Hour‏ • The Thrill of It All Tour |  |
| --- | --- |
בקרת זהויות :  MusicBrainz release group: ab5f3ccb-f0a0-4116-91f1-f15f40cf7d53
אברהם יעקב הכהן

אין תמונה חופשית
הרב אברהם יעקב הכהן (תרכ"ט, 1869 -  כ"ז בכסלו תש"א, 1940) היה רב ומו"ץ בווילנה, ממלא מקום אביו הרב שלמה הכהן.
תולדותיו

נולד בווילנה, בן למשפחת רבנים ידועה. אביו, הרב שלמה הכהן, היה רב ומו"צ ראשי בעיר ומחבר הספרים חשק שלמה ושו"ת בנין שלמה. למד תורה אצל אביו. לאחר פטירת אביו, בשנת תרס"ו (1906), מילא את מקומו ברבנות. היה חבר ב"ועד הרבנים" בווילנה. כמו כן שימש כגבאי הצדקה של קופת הצדקה המרכזית בווילנה. בביתו הופקדו פקדונות הצדקה וכן משכורותיהם של רבני העיר ומו"ציה.
בשנת 1923 חתם עם עשרות רבנים נוספים מפולין ומליטא על "קול קורא" להצטרפות להסתדרות 'המזרחי'.
לרב הכהן היו שלושה בנים ובת. באמצע שנות ה-30 שיגר אליו החזון איש מכתב מארץ ישראל ובו הציע כשידוך לבנו, שלמה, שהיה תלמידו הקרוב של החזון איש, את בתו של מקורבו יעקב הלפרין. הרב הכהן נעתר להצעה, ובשנת תרצ"ו (1936) ביקר בארץ ישראל עם אשתו זלאטה כדי להשתתף בחתונה. בנו נשאר בארץ ישראל והוא שב לווילנה עם רעייתו. לפני שובו קרע קריעה בבגדו וישב על הארץ לאות אבלות על שנאלץ לעזוב את הארץ.
בשנת 1940, לאחר שנכנסו הסובייטים לווילנה, נודע להם כי בביתו מצויים סכומי כסף גדולים והם הגיעו לביתו ודרשו ממנו לגלות את מקום המסתור[דרוש מקור]. לאחר שסירב, נלקח לכלא ועונה. במהלך מאסרו לקה בדלקת ריאות ובשיתוק, ואז שוחרר. כעבור זמן נפטר.
לאחר פטירתו מילא את מקומו חתנו הרב מיכל כ"ץ.
הערות שוליים

↑  קול קורא, המזרחי, 6 בספטמבר 1923, עמ' 9
| --- | --- |
בקרת זהויות :  NLI: 987007375503705171  VIAF: 36151963606000310437   WorldCat (עם VIAF): 36151963606000310437
Total Annihilation

| --- | --- |

 כללי
 תאריך הוצאה:  30 בספטמבר 1997
 סוגה:  אסטרטגיה בזמן אמת
 פיתוח:  Cavedog Entertainment
 הוצאה לאור:  GT Interactive Software 
 ארץ מקור:  ארצות הברית 
 שפות:  אנגלית 
 הפצה:  GT Interactive
 עיצוב:  כריס טיילור
 סדרה:  Total Annihilation 
 דרישות תוכנה
 מצבי משחק:  משחק מחשב מרובה משתתפים 
 דירוג:  ESRB:‏ T (בני נוער)
 פלטפורמות:  חלונות, Mac OS
 דרישות מערכת
 מעבד:  פנטיום 100MHz
 זיכרון:  16MB RAM
 בקרים:  עכבר, מקלדת
 
Total Annihilation (נכתב בקיצור TA) הוא משחק אסטרטגיה בזמן-אמת עטור שבחים שפותח על ידי Cavedog Entertainment ויצא ב-30 בספטמבר 1997. המשחק יצא למערכות ההפעלה חלונות ול-Mac OS. המשחק היה משחק האסטרטגיה הראשון שהוצגו בו יחידות ומשטחים תלת-ממדיים. למשחק יצאו שתי חבילות הרחבה: "The Core Contingency" באפריל 1998 ו-"Battle Tactics" ביוני אותה שנה.
המעצב הראשי של Total Annihilation, כריס טיילור, עיצב את Supreme Commander הנחשב בעיני רבים כ"ממשיכו הרוחני" של המשחק. כמו כן, פותח משחק בשם "Spring", חידוש של Total Annihilation מבחינה גרפית.
המשחק זכה לשבחים ולפרסים רבים, בהם תואר "משחק השנה" לפי מספר רב של אתרי אינטרנט ומגזינים.
תיאור המשחק

בדרך כלל, מתחיל השחקן כשברשותו יחידת המפקד בלבד, חליפת מכה ענקית, שביכולתה להקים בסיס, הכולל מבנים שונים וכוח צבאי. בעוד המפקד הוא יחידת קרב חזקה, הישרדותו חיונית לשחקן עקב יכולתו לייצר יחידות בזריזות, ולכן אובדן המפקד הוא אירוע קריטי בכל משחק. בנייה במשחק תלויה בשימוש שני משאבים בלתי-נגמרים: מתכת ואנרגיה. ניתן להפיק את המשאבים הללו באמצעות מפעלים או יחידות בנייה. כל יחידה משתייכת לרמת טכנולוגיה. ככל שרמת הטכנולוגיה עולה, כך גם המורכבות והחוזק של היחידות עולה, לצד עליית עלות וזמן הייצור שלהן.
תכונה בולטת במשחק היא האפשרות "להעמיד בתור" פקודות רבות ליחידה או קבוצה של יחידות. בין סוגי הפקודות ניתן למנות פטרול במסלול, התארגנות במערכים שונים ותקיפת האויב. בהינתן הפקודות, תנוע היחידה למטרתה באופן אוטומטי, ובכך תקטין את הצורך ביחס השחקן למסלולן.
התנאי לניצחון ברוב המשחקים הוא השמדת כל יחידות האויב, אם כי המטרה במשחקי הקמפיין לשחקן היחיד עשויים להיות ייחודיים לעיתים קרובות.